Aluehallintoviraston tulkinnan mukaan, jos yrityksenne tarjoaa pelkkää postiosoitetta, silloin ei tarvitse rekisteröityä yrityspalvelun tarjoajana. Hallinnollinen osoite on se osoite, joka on merkitty esim. kaupparekisteriin. Postiosoite on osoite, johon yritys haluaa saada postilähetyksensä. Jos siis asiakkaanne haluaakin hallinnollista osoitetta ja yrityksenne tarjoaa sitä, tulee yrityksenne rekisteröityä yrityspalvelun tarjoajana. Silloin, kun asiakkaanne merkitsee yrityksesi osoitteen osoitteekseen kaupparekisteriin, yrityksenne katsotaan tarjoavan yrityspalveluita.
Merkitystä ei ole sillä, mistä syystä näin tehdään; kyse voi olla esimerkiksi vain siitä, että yrityksesi asiakas on mikroyritys, jolla ei ole omia toimitiloja, vaan se toimii yrittäjän kotona, esimerkiksi kerrostaloasunnossa, ja uskottavuuden vuoksi kaupparekisteriin merkitään yrityksesi osoite. Jos yrityksesi tarjoaa muuta osoitetta kuin pelkkää ”käytännöllisyyden” vuoksi käytettävää postiosoitetta, kyseessä on yrityspalvelun tarjoaminen.